
1. ВЪВЕДЕНИЕ

Настоящият документ представя Доклад за 2021 г. по изпълнението на План за интегрирано развитие на Община Чепеларе, който е разработен през 2020 година в съответствие със Закона за регионално развитие и правилника за прилагането  му /чл. 8 ал.3,чл. 13 и чл. 23 от ЗРР и чл. 5 ал.4, чл. 34 и чл.35 от Правилника за прилагане на ЗРР/, както и в съответствие с Методическите указания за разработване и прилагане на Планове за интегрирано развитие на община за периода 2021-2027 г. и е приет с   Решение №235 на Общински съвет - Чепеларе от 25.03.2021 г.

Нормативна уредба в сферата на регионалното развитие определя годишните доклади за наблюдение като елемент от инструментариума за извършване на наблюдение, анализ и оценка на Плановете за интегрирано развитие на общини.

Годишният доклад за наблюдение на изпълнението на План за интегрирано развитие на Община Чепеларе 2021-2027 съдържа информация за: 

♦ общите условия за изпълнение и в частност промените в социално-икономическите условия и политиките за развитие в община Чепеларе през 2021 година; 

♦ постигнатия напредък по изпълнението на целите и приоритетите на План за интегрирано развитие на Община Чепеларе 2021-2027 въз основа на индикаторите за наблюдение; 

♦ действията, предприети от Община Чепеларе с цел осигуряване на ефективност и ефикасност при изпълнението на Плана за интегрирано развитие; 

♦ заключения.


2. ОСНОВАНИЕ ЗА РАЗРАБОТВАНЕ
Съгласно Глава Четвърта от Закона за регионално развитие, чл. 23 „Кметът на общината: (изм. - ДВ, бр. 21 от 2020 г., в сила от 13.03.2020 г.) представя годишен доклад за наблюдение на изпълнението на плана за интегрирано развитие на общината за одобряване от общинския съвет;“ и чл. 24 „Общинският съвет: (предишна т. 2 - ДВ, бр. 82 от 2012 г., в сила от 26.11.2012 г., изм. - ДВ, бр. 21 от 2020 г., в сила от 13.03.2020 г.) одобрява годишните доклади за наблюдение на изпълнението на плана за интегрирано развитие на общината по предложение на кмета на общината.“

Разработването и приемането на Годишен доклад за наблюдението и изпълнението на плана за интегрирано развитие на общината се извършва и в съответствие с ПРАВИЛНИК ЗА ПРИЛАГАНЕ НА ЗАКОНА ЗА РЕГИОНАЛНОТО РАЗВИТИЕ, Глава четвърта, Раздел III Наблюдение на изпълнението на плана за интегрирано развитие на община, чл.70, чл.71 и чл. 72.

3. ОПИСАНИЕ НА ОБЩИТЕ УСЛОВИЯ ЗА ИЗПЪЛНЕНИЕ НА ПЛАНА ЗА ИНТЕГРИРАНО РАЗВИТИЕ НА ОБЩИНА ЧЕПЕЛАРЕ (ПИРО)

При разработването на Плана за интегрирано развитие на община Чепеларе за периода 2021-2027г. са използвани методи и подходи, които се основават на опита от предходните години, съчетани с идентифицирането на ключовите предизвикателства пред общината. В процеса на разработване на ПИРО са взети предвид всички нормативни изисквания в областта на регионалното развитие, както и определените национални и регионални цели и приоритети за развитието на България. Разработването на ПИРО е съобразено със специфичните условия, ред и изисквания за прилагането на нормативните документи, свързани с управлението на Община Чепеларе, нейното териториално устройство, опазването на околната среда, кадастъра, имотния регистър за територията на общината, всички планове, стратегии, програми и наредби за изпълнение на местната политика за развитие. В допълнение, ПИРО на община Чепеларе е разработен в съответствие с целите на кохезионната политика на ЕС за периода 2021-2027г. и допринася максимално към политика 5 - „Европа по-близо до гражданите чрез насърчаване на устойчивото развитие на градските, селските и крайбрежните райони и на местните инициативи“ и с целите на всички европейски директиви действащи .
Изпълнението на ПИРО през 2021 г. се реализираше в условия на пандемия и епидемична ситуация, с различни по продължителност и тежест ограничения и мерки в динамично променяща се социално-икономическа, обстановка. Коронавирусът засегна дълбоко ключови публични сфери – като здравеопазване, образование и социални дейности, а приходите в местните бюджети бяха ударени от карантинните мерки. Пролетният локдаун доведе до очакван спад в данъчни и неданъчни приходи. Общата цел беше преодоляване на всички възможни рискове за живота и здравето на населението и минимизиране на негативните икономически последствия от COVID-19.

Основната характеристика в национален план, даваща отражение и върху условията за развитие на местно ниво през 2021 г., беше силно повлияна от няколко основни фактора, които нарушиха очаквания ход на икономическо и обществено възстановяване. Силно влияние оказаха девиациите в цените на енергийните ресурси, както и разместването на търговските взаимоотношения, довели до световна вълна от интензивен инфлационен натиск. Обществено-политическата ситуация в България през 2021 година също зае своята неизменна част от общата конюнктура, понесла тежестта на трите поредни парламентарни избори. Годината завърши със сформиран редовен кабинет, което е фактор в справянето с последиците от пандемията върху социалната сфера, финансите и икономиката на страната, увеличаването на инвестиционна активност и привличането на капитали. Част от тези събития доведоха до своето реално изражение върху ежедневието на бизнеса и домакинствата, а именно до ценовата нестабилност в страната, генерирайки ръст на инфлацията от 7,8% на годишна база или най-високата стойност на показателя от 13 години насам. Основната причина за тази вълна бяха покачващите се цени на енергийните ресурси, които достигнаха рекордни нива на местния пазар. Това доведе до значителното увеличение на цените по отношение на транспорта (22,2%), комуналните услуги (11,6%), храните (8,8%). 

3.1 АНАЛИЗ НА СИТУАЦИЯТА И ПРОМЕНИТЕ В СОЦИАЛНО-ИКОНОМИЧЕСКИТЕ УСЛОВИЯ В ОБЩИНА ЧЕПЕЛАРЕ ПРЕЗ 2021 Г.

Сравнително негативните демографските показатели за населението на община Чепеларе, са устойчиви през последните години. Те не се отличават съществено от тези за страната. Броят на младите хора и на хората в трудоспособна възраст в община Чепеларе през последните години намалява. Основните причини за това са отрицателният естествен прираст и миграционните процеси. Нарастването на обема на вътрешната миграция все по-често е продиктувано от икономически причини, в т.ч. търсене на работни места, по-високо трудово възнаграждение, по-добро качество на живот. На фона на общото намаление на населението на България през последните години, с 10.97% е намаляло и населението на община Чепеларе. 
Тенденцията остава и през 2021 година, както показват таблицата и графиката по – долу:
	Населени места и брой жители в община Чепеларе по постоянен адрес

	
	

	№
	Населено място
	Бр. жители към 31.12.2020 г.
	Бр. жители към 31.12.2021 г.
	

	1
	гр. Чепеларе
	5223
	5116
	

	2
	Богутево
	150
	150
	

	3
	Дряновец
	2
	2
	

	4
	Забърдо
	335
	313
	

	5
	Зорница
	15
	15
	

	6
	Лилеково
	40
	36
	

	7
	Малево
	97
	91
	

	8
	Орехово
	110
	99
	

	9
	Острица
	37
	34
	

	10
	Павелско
	477
	459
	

	11
	Проглед
	65
	67
	

	12
	Студенец
	3
	7
	

	13
	Хвойна
	343
	334
	

	Общо
	6897
	6723

Към края на 2021 г. Националният статистически институт няма актуални данни за 2021 г., поради това по отношение на демографски показатели се използват актуални данни от служба ГРАО към община Чепеларе.

Видно е, че 75 % от населението на територията на общината живее в гр.Чепеларе, а останалите 25 % от жителите населяват селата на територията на общината. Следва да се отбележи, че Чепеларе е сред общините със силно променлив брой на пребиваващите, което е свързано с развитието на туризма

Основните приоритети на общината в демографски аспект са насочени към създаване на условия, трудова заетост, повишаване на качеството на живот, повишаване на социалните услуги и превенция на обезлюдяването. По отношение на данните трябва да се отбележи, че въпреки намаляването на населението, стандартът на живот на жителите на общината не се е понижил, като заслуга за това има общинската политика.

Броят на населението и промените в него са резултат от комбинираното влияние на естественото и на механичното му движение. По данни на Националния статистически институт (НСИ) през 2020 г. естественият прираст на населението в общината е -115 души. При механичният прираст се наблюдава положителна стойност (75 души), в сравнение с предходните години, в които прираста е с отрицателни стойности. Живородените деца за същата година са 41, при починали 156 души. Тук отново тенденцията през 2021 година се запазва с леко увеличение при  броя живородени деца - 49 , и спад на починалите - 109 души.

Важно е да се отбележи, че данните по отношение на смъртността на национално ниво са силно повлияни от пандемията причинена от COVID-19. Като на места за жалост смъртността се е покачила с повече.

Демографската характеристика на община Чепеларе е много важна, за да се онагледят структурите на населението, но най-вече, за да се разгледат трудовите ресурси, които са водещи при формирането на социалноикономическото развитие на територията. 

По официални данни за състоянието на местния трудов пазар средногодишният брой безработни лица в община Чепеларе за 2021 г. е 161 души, а коефициента на трайна безработица е 0,6%. Наблюдава се значително намаление, в сравнение с 2020 година, когато в резултат на наложените противоепидемични мерки в секторите хотелиерство и ресторантьорство, доведоха до значително увеличение на броя безработни лица. Паралелно с това значителна част от малкият и среден бизнес се възползваха от предоставените икономически мерки за подкрепа, но част от тях, не успяха да запазят заетостта на своите служители през 2020 година.

	
	Средно за годината 2020
	Средно за годината 2021

	Общ брой на безработните в община Чепеларе 
	323
	161

	мъже
	151
	152

	жени
	171
	75

	висше
	39
	18

	средно
	209
	99

	основно
	21
	13

	начално и по - ниско
	53
	31

	с професия
	133
	57

	специалисти
	76
	42

	без квалификация
	113
	62

	Постъпили на работа от началото на годината 
	195
	175

	
	
	

	Регистрирани безработни по населени места
	
	

	Чепеларе
	224
	109

	Богутево
	9
	4

	Забърдо
	36
	19

	Лилеково
	3
	3

	Малево
	8
	3

	Орехово
	4
	3

	Острица
	11
	7

	Павелско
	8
	10

	Проглед
	14
	0

	Хвойна
	6
	7

	Общо
	314
	161

Трудовата заетост на населението на община Чепеларе през 2021 г. се задържа на стабилни нива, като това оказва благоприятно влияния върху стандарта на живот на хората. Антикризисните мерки за краткосрочна подкрепа на заетостта, популярни като „60/40”, „80/20” и „Запази ме”, се прилагаха активно и на територията на община Чепеларе и заетите лица и техните работодатели бяха компенсирани. 

4. ПОСТИГНАТ НАПРЕДЪК ПО ИЗПЪЛНЕНИЕ НА ЦЕЛИТЕ И ПРИОРИТЕТИТЕ НА ПИРО ЧЕПЕЛАРЕ

Община Чепеларе и през 2021 година е работила целенасочено за изпълнение на Плана за интегрирано развитие на община Чепеларе. Предприетите действия са с цел инфраструктурно подобряване, повишаване качеството на живот в това число жизненият стандарт, културният и социалният живот. Работило се е и в подкрепа на образованието, здравеопазването, подобряване и по-голяма обхватност на социалните услуги, развитието на туризма и спорта. Не на последно място усилия са положени и са предприети действия за диалогичност и партньорство както с представители на бизнеса, така и със съседни територии, попадащи в обхвата на други общини.В допълнение в община Чепеларе е изграден квалифициран екип от професионалисти, изпълняващи компетентно, ефективно, отговорно и координирано своите административни задължения. Административното обслужване следва принципите на прозрачност и отчетност при предоставяне на услуги и публична информация за населението и местния бизнес за създаване на условия за устойчив и икономически растеж и заетост в община Чепеларе.
ЦЕЛИ И ПРИОРИТЕТИ ЗА РАЗВИТИЕ НА ОБЩИНА ЧЕПЕЛАРЕ ЗА ПЕРИОДА 2021-2027 Г.


Планът за интегрирано развитие е планов документ, който обхваща периода 2021-2027 г. и се основава на анализ на ситуацията в община Чепеларе и на идентифициране на тенденциите за развитие, като в основата му е определянето на визия, общи стратегически цели и приоритети за развитието на община Чепеларе до 2027 г. Визията, стратегическите цели и приоритети са съгласувани и предвиждат взаимодействието с факторите, условията и потенциала за специфично развитие на общината, мрежата от населени места и отделните сектори, залегнали в устройствените планове за развитието й. Формулираните стратегически цели и приоритети отразяват пряко формулираната визия за развитие на община Чепеларе за периода 2021-2027 г. и гарантират интегритет при реализацията им и свързаност със всички планови и стратегически документи както на община Чепеларе, така и на регионално, национално и европейско ниво, като са съобразени и с всички нормативни, законови и подзаконови изисквания, свързани с ПИРО.


Визията, стратегическите цели и приоритети заложени в ПИРО на община Чепеларе са дефинирани на база на извършени социално-икономически и SWOT анализи, както и на база на получени становища в рамките на публични дебати, допитвания и съвещания на работната група, определена от кмета на община Чепеларе, които са реализирани в хода на формулирането им. 

Визия за развитие на община Чепеларе

„Община Чепеларе - привлекателна за туризъм, спорт и живеене община, предлагаща добро и съвременно образование и здравеопазване,  съхранила природното си и културно-историческо наследство, с изградена и поддържана техническа и бизнес инфраструктура, с регионални и трансгранични инициативи, осигурила балансирано развитие на територията и високо качество на живот за населението.“

Стратегически цели и приоритети


При извеждането на стратегическите цели и приоритетите в ПИРО е приложен принципа на необходимостта и приемствеността. Заварените приоритети при финализиране на текущия период на планиране: икономика, инфраструктури, човешки ресурси и жизнена среда, административен капацитет, са валидни, покриват обхвата на новия пакет оперативни програми и затова в известна степен се запазват и през следващия планов период 2021-2027, като претърпяват редакция, съответстваща на целите на новите стратегически документи, за да се подсигури баланса, който е необходим за цялостното развитие на общината.

За реализирането на мерките, заложени в ПИРО, общината е използвала средства от собствения си бюджет, националния бюджет, средства от европейски фондове, както и от други финансови източници.

 Стратегически цели и приоритети изпълнени през 2021 година

Основната цел на направените през 2021 г. инвестиции беше създаването на сигурна и благоприятна жизнена и икономическа среда, осигуряваща по-добро качество на живот на гражданите на общината при гарантиран баланс и равнопоставеност.

	Приоритет № , мярка
	Индикатор

	1. Повишаване конкурентоспособността на частния сектор и МСП в общината, като движеща сила на местната икономика.
	 

	Активен маркетинг и реклама на местните производства
	Изготвен списък с информация за фирми на територията на Община Чепеларе, занимаващи се с производство на хранителни продукти, / мляко и млечни продукти , месо и месни продукти, пресни и преработени плодове и зеленчуци, гъби, продукти от преработка на зърнени култури, пчелен мед, риба и рибни продукти , билки и др/, във връзка с покана за участие във Фестивал на чистите храни от Родопите „Ардино 2021“ и популяризиране на местните производства 

	2. Развитие на международното сътрудничество и провеждане на активна инвестиционна политика.
	 

	Включване в програми и проекти за трансгранично, европейско и международно сътрудничество.
	Продължава работата по проект „Интегриран подход за развитие на културни и природни обекти в Чепеларе, България и Просочани, Гърция“. -Одобрени са допълни дейности по благоустрояване на градския парк на стойност 235 577, 17 евро, които ще включат изграждане на нова алейна мрежа и алейно осветление с ЛЕД осветители; изграждане на писта за бягане; изграждане на три детски площадки: площадка „Крепост“, площадка с комбинирано съоръжение и детска площадка с тематична игра на открито; доставка и монтаж на парково оборудване: 6 броя метални перголи, 2 броя декоративна чешма на открито, пейки, бетонови маси, включително и за игра на шах, изработка и монтаж на информационни табели и лого „Зеленото сърце на България“. 

Проведена е процедура за избор на изпълнител и сключен договор с фирма БАРИН АЛП ЕООД. Към момента са изпълнение дейности по изграждане на три детски площадки, изграждане на нова алейна мрежа, доставка на нови пейки. Във връзка с лошите метеорологични условия обектът е замразен с акт 10.

С допълнително споразумение е удължен срока на проекта до 29.05.2022 г.

Сключен е договор за визуална идентичност на проекта на 21.06.2021 г. с ЕНИ ФИЛМ ЕООД 

	3. Изграждане на устойчиви партньорства на местно, регионално и трансгранично ниво.
	 

	Изграждане на устойчиви партньорства с икономически,  социални и образователни партньорски организации
	Сътрудничество в областта на туризма с РТА – Родопи и Организация за управление на туристически регион „Родопи“

	Увеличаване приноса на Местната Инициативна Група (МИГ) за развитие на местното предприемачество, обществените инфраструктури и услугите.
	Постоянно участие в събрания и срещи, организирани от МИГ „Преспа“. Председателство на УС на МИГ „Преспа“ от страна на Община Чепеларе и активна работа по популяризиране на Стратегия за местно развитие на МИГ и усвояване на средства по ПРСР 2014-2020

	Насърчаване на заетостта и подкрепа за мобилността на работната сила.
	Реализирани програми към Бюро по труда – СМОЛЯН:

Регионална програма за заетост на област Смолян- 2021 г. Назначени 5 броя служители на длъжност „Общ работник“ за периода 1 юни – 30 ноември 2021 г., обслужващи населените места – с. Павелско, с.Хвойна, с. Малево и с. Орехово

Национална програма „Помощ за пенсиониране“

Получено одобрение. Сключен договор с Агенция по заетостта чрез Дирекция “Бюро по труда” в гр. Смолян през месец август 2021 г.  Назначен 1 човек в град Чепеларе за период от 24 месеца.

Национална програма „Заетост и обучение на хора с трайни увреждания“

Получено одобрение. Сключен договор с Агенция по заетостта чрез Дирекция “Бюро по труда” в гр. Смолян през месец август 2021 г. Назначен 1 човек в град Чепеларе за период от 24 месеца.

Програма за обучение и заетост на продължително безработни лица – Компонент 2 (ПОЗПБЛ) – К2, 

Сключен договор с Агенция по заетостта чрез Дирекция “Бюро по труда” в гр. Смолян през месец август 2021 г.  Назначени 10 души за период от 1 месец - декември, разпределени както следва:

•2 човека град Чепеларе – дейност за превенция разпространението на заболеваемостта на населението от COVID – 19;

•7 човека в град Чепеларе – подготовка за зимния сезон.

•1 човек в село Орехово, община Чепеларе – подготовка за зимния сезон;

	4. Развитие на устойчиви форми 
на туризъм и на туристически атракции
	 

	Изграждане и обновяване на туристическата инфраструктура.
	Осъществени бяха археологически разкопки на обект „Пещерно жилище – пещера „Чая“ в м. „Бабинова вода
Изработени 15 бр. табели за маркировка на тур. маршрут „Пещерно жилище – пещера „Чая“ 

Изграждане на туристическа пътека в близост до туристическа атракция „Zip Line”, Чепеларе

	Подобряване на информираността, маркетинга и рекламата на местните туристически продукти
	Участие в регионални, национални и международни туристически изложения и форуми: Участие в 8-ми конгрес на Български съюз по балнеология и СПА Туризъм (8-9 септември 2021 г.);

Професионално заснемане на Община Чепеларе/ Снимки и видео/ изработен филм от две части по БНТ – Туризъм БГ. Излъчен на дати 27  ноември и на 04.12. 2021 г. 

Публикации с ПР материали и снимки в печатни издания и медии, издаване на общински вестник.

Отбелязване началото на летния сезон в Община Чепеларе с активна кампания във фейсбук чрез снимки, видео, интервюта, реклама на туристически обекти и хотели.

	Налагане на общ съвместен туристически бранд с общините в областта, съпроводен с комплексна маркетингова стратегия.
	МАРКЕТИНГОВА СТРАТЕГИЯ НА РОДОПСКИ ТУРИСТИЧЕСКИ РАЙОН

2021-2024

	Популяризиране на събития и мероприятия с местно значение, които допринасят за развитието на туризма
	Професионално заснемане на Община Чепеларе/ Снимки и видео/ изработен филм от две части по БНТ – Туризъм БГ. Излъчен на дати 27  ноември и на 04.12. 2021 г.

	5. Изграждане на устойчиво и конкурентно горско стопанство.
	 

	Създаване на условия за развитие на съвременно, балансирано и природосъобразно горско стопанство.
	ПРОЕКТ: Презалесяване на гори, пострадали от пожари, абиотични и биотични фактори на територията на община Чепеларе, област Смолян. Договор за БФП 11.05.2020 г. Стойност: 74 620,07 лева. Подмярка 8.4 „Възстановяване на щети по горите от горски пожари, природни бедствия и катастрофични събития“ от Програма за развитие на селските райони 2014 – 2020 г.

Сключен договор с изпълнител на дейността по презалесяване „Проил“ ЕООД на 28.01.2021 г.;

Месец октомври – ноември 2021 г., реализирани дейности от избраната фирма – изпълнител по подготовка на почвата за предвидено залесяване през месец април – май 2022 г.

	9. Превръщане на град Чепеларе в разпознаваем център на спорта с налагането на бранд "Чепеларе-европейски град на спорта", чрез развитие на атрактивни и устойчиви форми на спорт и тренировъчна дейност
	Община Чепеларе е отличена през 2021 година от Асоциацията на европейските градове и столици на спорта /ACES/ с приза „Европейски град на спорта за 2022 година“ 

	Изграждане и обновяване на спортната инфраструктура и услуги на територията на общината.
	Проект „Създаване на условия за активен отдих и спорт чрез обновяване

на многофункционална спортна площадка в село Павелско, община Чепеларе“ 

294 743,19

лева. Подаден към Министерството на младежта и спорта на 10.11.2021 г

Проект „Подобряване на условията за спорт и отдих в град Чепеларе чрез изграждане на трибуни на мини футболно игрище с изкуствена настилка“. Стойност на проекта 115 656,32 лв. Подаден към Министерството на младежта и спорта на 09.11.2021 г. Проекта е ОДОБРЕН и е подписван договор за финансиране.

	Реконструкция и изграждане на паркове и градини.
	ПРОЕКТ: Реконструкция на детска площадка и създаване на кът за отдих в село Забърдо – 10 000 лева.

ПРОЕКТ: Малък рай за децата на село Богутево - 9484,50 лева.

ПРОЕКТ: Обновление и естетизиране на парка в село Хвойна - 10 000 лева.

ПРОЕКТ: Обновление и естетизиране на парка в село Павелско - 9987,30 лева.

ПРОЕКТ: Моят пъстър, цветен свят, село Орехово - 9998,92 

Всички проекти са подадени месец януари 2021 г. и са получили одобрение през месец март. Изпълнени са дейности по благоустрояване на зелените пространства, демонтаж на стари и опасни детски съоражения, монтаж на нови детски комбинирани и единични съоражения. Цялостно обновяване и естетизиране на средата чрез засаждане на различни видове растителност.

 Проектите имат не само естетически функции, но и следните по – важни социални и екологични функции: 

-
Рекреационни – задоволяват потребностите от отдих и движение на открито;

-
Биоклиматични – подобряване на микроклиматичните характеристики на средата;

-
Екологични – предовратяване на замърсяванията, подобряване качеството на въздух, приближаване до природата и възпитание на желание за опазване на околната среда и екологична ангажираност на гражданите.

	Дейности по разработване и популяризиране на този бранд и превръщането  му на разпознаваем и привлекателен слоган за общината
	Проведени спортни мероприятия

Отбелязване на 23 юни 2021

МЕЖДУНАРОДЕН ОЛИМПИЙСКИ ДЕН – ПРАЗНИК НА ХОРАТА В ЧЕПЕЛАРЕ

Футболни турнири купа „Орехово“  и купа „Павелско“
Турнир по волейбол, купа „Иван Попов“

Турнир по канадска борба 

Събития от спортните календари: на община Чепеларе, на БФ Биатлон, БФ Ски

	10. Обновяване на социалната и здравната инфраструктура и подобряване качеството на предоставяните от тях услуги
	 

	Насърчаване на социалното приобщаване и намаляването на бедността, чрез  осигуряване на адекватна социална инфраструктура и интеграция на групите в неравностойно положение.
	Община Чепеларе успя да направи достъпен Музея на Родопския карст и за хора с намалена подвижност. Това стана възможно чрез внесения на 2 март 2021 г. и одобрен за финансиране (през месец май 2021 г.) проект „Осигуряване на достъп до „Музей на Родопския карст“ на хора с намалена подвижност, чрез поставяне на стълбищна платформа за инвалидни колички в гр. Чепеларе“ по Методиката за финансиране на проекти за изграждане на достъпна архитектурна среда на културни, исторически, спортни обекти на Агенция за хората с увреждания. От общо 19 подадени проекта бяха одобрени само 8, а единственото одобрено предложение, подадено от община, бе това на Община Чепеларе.

	Предоставяне на по-качествени здравни грижи и осъвременяване на здравната инфраструктура в общината.
	През 2021 г. Община Чепеларе продължи да предоставя храна на хора в

социално затруднение чрез проект Топъл обяд в условия на пандемията от COVID-19, операция „3.1 - Топъл обяд в условията на пандемията от COVID-19“ по Оперативна програма „Храни и/или основно материално подпомагане“ 2014 – 2020 г. В края на месец януари 2021 г. подготвихме и подадохме проектопредложението чрез ИСУН. Получихме одобрение и на 17.03.2021 г. стартира услугата по предоставяне на топъл обяд за 328 потребители от град Чепеларе, село Павелско, село Хвойна, село Малево, село Орехово, село Забърдо, село Богутево, село Острица и село Лилеково. Обядът се приготвя и предоставя от фирма РЕА – М, Юлия Пашалиева. За целите на проекта са сключени два договора по процедура за директно договаряне и са проведени две процедури за избор на изпълнител с покана до участници. Освен осигуряването на топла храна са изпълнени и заложените дейности по съпътстващи мерки, свързани с информиране на потребителите по теми за здравословно хранене, мерки за предпазване от КОВИД – 19, възможност за намиране на работа по програми на Бюро по труда – Смолян, социални

програми към Дирекция „Социално подпомагане“.

Механизъм лична помощ- от 01.09.2019г. на основание Закона за личната помощ и Наредба №РД-07-7 от 28.06.2019г. През 2021 г. Община Чепеларе продължи да

предоставя социалната услуга „Личен асистент“. До момента са назначени 46 лични асистенти за 43 потребители. Всеки ползвател избира и получава точно тези услуги, които са съобразени с житейската му ситуация и които отговарят на неговите

индивидуални потребности, способности и предпочитания. С други думи, механизмът

на лична помощ означава, че човекът с увреждане решава кой го обслужва; какви задачи получава; по кое време, къде и по какъв начин ги изпълнява са резултатите от предоставянето на услугата. Част от потребителите са включени и получават здравни услуги и психологическа подкрепа по проекта за патронажна грижа, която общината предоставя по ОП „Развитие на човешките ресурси“. С предоставянето на този тип услуга напълно се удоволетворяват нуждите на целевата група потребители с трайно увреждане с установени вид и степен на увреждане или степен на трайно намалена работоспособност с определена чужда помощ. Дете с 90 и над 90 на сто вид и степен на увреждане или степен на трайно намалена работоспособност без определена чужда помощ.

„Патронажна грижа +“

o Направление 1 - Дейност Патронажна грижа, която включва предоставяне до 2 часа мобилни интегрирани здравно-социални услуги за нуждаещи се

лица с увреждания и възрастни хора, доставка на храна и хранителни продукти от първа необходимост със средства на потребителите, транспорт на персонала от и до домовете на лицата. Общ брой потребители обслужени до 31.12.2021 г. - 38 лица. Направление 2-Дейност Превенция на COVID-19 в социалните услуги, делигирани от държавата дейности. Въвеждане на мерки за дезинфекция на сградния фонд на социалните услуги, делигирани от държавата дейности. Тестове за персонала и на потребителите на социалните услуги за COVID-19, осигуряване на компютърна техника. По проекта са назначени две лица на длъжност чистач за подпомагане дейността на ЦНСТ- с.Павелско. Общо верифицирана сума от УО на ОП „РЧР“- 29

860,81 за отчетен период от 01.05.2021г. до 31.10.2021г.

“Асистентска подкрепа“ Стартира на 01.01.2021г. до 31.12.2021г.

Целевите групи обхванати от проекта са: - лица в надтрудоспособна възраст в

невъзможност за самообслужване, които нямат определена по съответния ред степен на намалена работоспособност; – деца с трайни увреждания и пълнолетни лица с трайни увреждания с определена чужда помощ, които не ползват асистентска подкрепа, помощ за осигуряване на асистентска подкрепа или за които не се получава помощ за грижа в

домашна среда по реда на друг закон. Услугата включва подкрепа за самообслужване, движение и придвижване, промяна и поддържане на позицията на тялото, изпълнение на

ежедневни и домакински дейности, комуникация. Обслужени 29 потребители за 2021 г.

	Насърчаване на раждаемостта чрез пакет от финансови стимули и предоставяне на допълнителни социални услуги в помощ на родителите
	Предоставяне на еднократна финансова помощ в размер на 1000 лева за новородени деца при навършване на 1 година с адресна регистрация в община Чепеларе

	11. Подобряване на свързаността и достъпността на пътната инфраструктура и уличната мрежа.
	 

	Изграждане и рехабилитация на вътрешно-уличната мрежа.
	Реконструкция на уличната мрежа на територията на община Чепеларе - ПМС №

348/2019г. – изпълнението на проекта продължава през 2022г. и включва следните улици:

- ул. "Никола Чичовски" гр. Чепеларе

- ул. "Спортна" гр. Чепеларе

- ул. "Цар Иван Асен II" гр. Чепеларе

Реконструкция на улична мрежа и съоръжения в гр. Чепеларе ПМС №360 от

10.12.2020г. – СМР ще продължи през 2022г. на следните улици:

- ул. "Спортна" гр. Чепеларе

- улици "Есперанто", "Ат. Пепеланов", "Туристическа" гр. Чепеларе

Реконструкция на централна улица в к.к. Пампорово - ПМС № 360/10.12.2020г.

През изминалата година започна обновяването на основната улица в курорта Пампорово, като приключването на обекта ще стане през 2022г.

Основен ремонт на водопровод и ремонт на улици на територията на община Чепеларе ПМС № 376/05.11.2021г. Средствата са предназначени за основен, текущ ремонт и реконструкция на улици във всички населени места на територията на общината. 
На 26.11.2021 г. приключиха строително-ремонтните дейности по проект „Реконструкция и рехабилитация на ул. "24-ти май" - гр. Чепеларе от км. 0+000 до км. 1+159.18 и на улица "Младост" о.т. 336, о.т. 335, о.т. 87, о.т. 83 гр. Чепеларе, община Чепеларе“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Програмата за развитие на селските райони за периода 2014-2020 г. Заложените дейности реконструкция и рехабилитация на двете улици и прилежащите към тях тротоари са изпълнени. Предстои подготовка, окомплектоване и входиране на заявка за окончателно плащане. 

Приключиха и СМР по обектите, финансирани със заем от Общинска банка за основен ремонт и изграждане на подпорни стени на ул. "24 май", "Младост" и ул. "Персенк" в гр. Чепеларе.

На 23.02.2021 г. бе подписан административен договор за БФП за реализиране на одобрения проект „Рехабилитация на улица „Никола Чичовски“, от о.т. 89 до о.т. 357, гр. Чепеларе и реконструкция на улица „Ирландия“, гр. Чепеларе“ по Програма за развитие на селските райони, МИГ "Преспа" - подмярка 7.2. "Инвестиции в създаването, подобряването или разширяването на всички видове малка по мащаби инфраструктура". Заложените дейности включват реконструкция и рехабилитация на двете улици и прилежащите към тях тротоари. Проведена е процедурата за избор на изпълнител на СМР и са подписани договори с фирма НАР ООД, както следва: за „Реконструкция на улица „Ирландия“ в гр. Чепеларе” договор на стойност 38 865,91 лв. от 15.09.2021 г.; - за „Рехабилитация на част от улица „Никола Чичовски“ от о.т. 89 до о.т. 357 в гр. Чепеларе“ договор на стойност 159 417,03 лв. от 15.09.2021 г.

	12. Обновяване на водоснабдителната инфраструктура и услуги.
	 

	Изграждане на водоизточници, санитарно-охранителни зони около водоизточниците за питейно-битово водоснабдяване и нови водохващания.
	След години неуредици през 2021 г. бе направено всичко по силите на ръководството на Община Чепеларе  водоемът в село Проглед да започне да се строи. Сагата с изграждането на водоема, който устойчиво да реши проблема с водоснабдяването в село Проглед датира от 28 юни 2017 г. когато Общината тегли банков кредит в размер на 550 000 лв. за изграждане на обект „Изграждане на водоем 200 куб.м. и довеждащ водопровод с. Проглед“. Строителномонтажни работи няма започнати макар, че общината е платила авансово на изпълнителя близо 170 000 лв. След години на бездействие и безрезултатни разходи, изграждането на съоръжението, вече е факт.

	Регулиране на речните корита с цел намаляване на опасностите от наводнения.  
	Изграждане на подпорна стена за укрепване на десен бряг на р.Камбурска под УПИ Х на ул. Катя Ванчева гр. Чепеларе - ПМС №352/10.12.2020г. – остава преходен за 2022г.

	13. Повишаване на енергийната ефективност, чрез изграждане на алтернативни енергийни източници и обновяване на енергийната инфраструктура
	 

	Изграждане и обновяване на електропреносната мрежа.
	Подменени стълбове на електропреносната мрежа на улици "24 Май“, „Младост“ и „Беломорска“

	Подобряване на енергийната ефективност на общинския сграден фонд.
	ПРОЕКТНО
ПРЕДЛОЖЕНИЕ: „ПОДОБРЯВАНЕ НА ЕНЕРГИЙНАТА ЕФЕКТИВНОСТ НА ОБЩИНСКА СГРАДА ПРОФЕСИОНАЛНА ГИМНАЗИЯ ПО СГСТ, ГР.ЧЕПЕЛАРЕ” по ПРОЦЕДУРА „ЕНЕРГИЙНА ЕФЕКТИВНОСТ В СГРАДИ“ НА НОРВЕЖКАТА ПРОГРАМА. Стойност: 1 191 559.37 лв. На 10.11.2021 г. бяха качени в системата ИСУН всички необходими документи и проектното предложение бе успешно подадено. Професионална гимназия по селско и горско стопанство гр.Чепеларе е от голямо значение –знаково училище за община Чепеларе. Специалности като Механизация и Мехатроника са съобразени със световните тенденции в развитието на найперспективните и иновативни области на инженерните науки. Гимназията активно участва и е реализирала различни проекти по различни програми- предимно обучителни и социални. Основният използван енергоносител в разглежданата учебна сграда е дървесен чипс и електрическа енергия. Целта е след реализацията на проекта да се използва потенциала за използване на енергия от ВЕИ и оптимизация всички консуматори на електроенергия с цел максимално повишаване на енергийната ефективност на сградата. При изготвен модел за състоянието на сградата по време на отоплителния сезон е констатирано, че учебната сграда поддържа необходимата вътрешната температура в приемливи граници, но за сметка на голям разход на енергия. Има потенциал за намаляване на разхода на енергия за отопление на сградата чрез топлоизолиране на стени, покрив и подмяна на дограма както и имплементиране на източници на ВЕИ. Очаквания приход след въвеждане в експлоатация на фотоволтаична инсталация може да покрие 55%/ или повече/от нуждите на сградата от електрическа енергия. След реализиране на мерките сградата ще има специфичен разход на първична енергия толкова, че ще отговори на изискванията за енергиен клас „A+”. Ефективността от реализацията на проекта ще бъде много голям.

	16 . Инвестиции в образованието, уменията и ученето през целия живот
	 

	Обновяване на образователната инфраструктура и подобряване степента на образованост сред гражданите.
	След реализирани мерки по проект „Ремонт и оборудване на СУ „Васил Дечев“ – сграда на основното училище и СУ „Васил Дечев“ – сграда на гимназията в град Чепеларе, община Чепеларе“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от Програмата за развитие на селските райони за периода 2014-2020 г бе извършено и обследване за енергийна ефективност на двете сгради на СУ „Васил Дечев“.

	17. Културна инфраструктура и културно наследство
	 

	Съхраняване, развитие и популяризиране на културно-историческото наследство.
	ПРОЕКТНО ПРЕДЛОЖЕНИЕ: „ДА СЕ ЧУЕ И СЕ ПОМНИ –ВЕЧНОТО ВДЪХНОВЕНИЕ НА ЕВРОПА” по ВТОРА ПОКАНА ЗА НАБИРАНЕ НА ПРОЕКТНИ ПРЕДЛОЖЕНИЯ ПО РЕЗУЛТАТ 2 „ПОДОБРЕН ДОСТЪП ДО ИЗКУСТВА И КУЛТУРА“ НА НОРВЕЖКАТА ПРОГРАМА на стойност: 356 020.00 лева
На 23.08.2021 г. бяха качени в системата ИСУН всички необходими документи и проектното предложение бе успешно подадено.

Проектното предложение предвижда да се акцентира върху създаване и представяне на нови културни прояви пред публики в община Чепеларе, в периферни райони на общината, както и с изричното желание и съгласие на кмета на община Лъки - и там , с цел по-широка изява на проявите за обогатяване на културния живот, повишаване на привлекателността на населените места и изграждане на местната културна идентичност. Дейностите са насочени към усвояване на синтезирани и нови форми на поетично, музикално, приложно, изящно и дигитални изкуства, представени от всички възрастови групи със съвременен „прочит“ на традициите от древността до наши дни. Представените синтезирани изкуства ще провокират включването на гражданите, ще подкрепят интелектуалното развитие и личностната реализация и на младите хора, ще спомогнат за изграждане на културния капацитет на гражданите от района. Предвижда се и участие на партньор от ЕИП – от Исландия-държава с изключителни традиции и новаторски подходи в различни видове изкуство.

	19. Подобряване на квалификацията и обмена на добри практики.
	 

	Повишаване квалификацията на административния персонал и ефективността на проектния мениджмънт, чрез обучение и обмен на добри практики.
	ПРОЕКТ: Young Energy Europe” YEE 2.0. Целта на проекта е да подобри мерките за опазване на климата, а Община Чепеларе бе първата община в България, която взе участие със свой отбор енергийни скаути в проекта. От наша страна бе направена регистрация за участие в проект Young Energy Europe” YEE 2.0. Регистрирани бяха седем участници/служителя от Община Чепеларе. Отборът на Общинната участва в серия от обучения и на финала представи проект, който цели постигане на енергийна ефективност и намаляване разхода на електроенергия, чрез прилагане на енергийно ефективни мерки в общински сгради. На 06.10.2021 г. бе официалното представяне на проекта на Община Чепеларе „EnEfSchool”, който има за цел реализиране на енергийно ефективни мерки в учебна сграда на ПГ по СГСТ „Н.Й.Вапцаров“ в град Чепеларе. Проектът не се класира, но идеята се хареса на журито и ще бъде включен в презентация на проекти пред представители от Берлин.

	Разширяване на вътрешните, международните партньорства и междуобщинското сътрудничество.
	

	21. Опазване и подобряване на околната среда и превенция на  екологичните рискове
	 

	Подобряване управлението на водите и управлението на почвите.
	Укрепване на срутищен участък на път SML 1314 (ІІ-86 Хвойна - Чепеларе) - местността "Чудните мостове" при км. 8+750, с. Забърдо - ПМС №96/25.04.2019г. и ПМС №250/2020г. – завършен
Укрепване на срутищен участък от път на с. Павелско при о.т.488 и о.т.489 в община Чепеларе - ПМС № 250/2020г.– завършен.

Възстановяване на подпорна стена на улица за гробищен парк в кв.22 по ЗРП на с. Забърдо - ПМС №471/22.12.2021г. – остава за изпълнение през 2022 г


5. ДЕЙСТВИЯ ПРЕДПРИЕТИ ОТ ОБЩИНА ЧЕПЕЛАРЕ С ЦЕЛ ОСИГУРЯВАНЕ НА ЕФЕКТИВНОСТ И ЕФИКАСНОСТ ПРИ ИЗПЪЛНЕНИЕ НА ПЛАНА ЗА ИНТЕГРИРАНО РАЗВИТИЕ

Мерки за наблюдение и създадени механизми за събиране, обработване и анализ на данните
Предмет на наблюдение и оценка е изпълнението на целите и приоритетите на плана за интегрирано развитие, на база резултатите от подготовката и изпълнението на специфичните цели и проектите. В цялостния процес на наблюдение и оценка на ПИРО на община Чепеларе за периода 2021- 2027 г. следва да участват кметът на общината, кметовете на кметствата и кметските наместници, експерти от общинската администрация, представители на Общински съвет – Чепеларе, неправителствени организации, представители на местния бизнес, социални и икономически партньори на общината. Управлението на изпълнението на ПИРО се осъществява от кмета на общината и общинската администрация. Наблюдението спомага за проследяване на напредъка в изпълнението на плана. Чрез процеса на мониторинг и контрол се осигурява по-добра осведоменост на заинтересованите страни, извършва се съпоставка на използваните ресурси с получените резултати и в крайна сметка цялостния процес води до генерирането на по-добри решения за развитие на община Чепеларе. Актуална справка относно изпълнените и текущите проекти, осъществявани чрез финансиране по Оперативни програми и други финансови инструменти, се изготвя въз основа на публикуваната в ИСУН информация за проектите на територията на общината, както и на база подадена информация от общинска администрация Чепеларе. 

За целите на наблюдението и оценката се изгражда система, която включва формите и начините за събиране на информация, индикаторите за наблюдение, органа за наблюдение и организацията на работата по наблюдението и оценката, както и системата на докладване и осигуряване на информация и публичност. Описанието на тази система и на действията, които ще осигурят нейното ефективно функциониране, са част от структурата на ПИРО.


Системата за наблюдение и оценка на изпълнението на ПИРО цели осигуряването на ефективно изпълнение на плана, с оглед постигане на целите за интегрирано устойчиво местно развитие и ефикасно разходване на ресурсите за реализация на планираните дейности и проекти.


Предмет на наблюдението и оценката е изпълнението на целите и приоритетите на плана на основата на резултатите от подготовката и изпълнението на мерките и проектите, включени в Програмата за реализация на плана и на база на определените индикатори за наблюдение и оценка. Особено внимание трябва да се отдели на организацията и методите за изпълнението на плана и на програмата, прилагани от съответните органи и звена.


Индикаторите за наблюдение и оценка на изпълнението на ПИРО на община Чепеларе за периода 2021-2027 г. са посочени в матрица на индикаторите - Приложение № 3 към План за интегрирано развитие на Община Чепеларе. За да се осигури необходимата информация за процеса на наблюдение за всеки индикатор са посочени мерните единици, в които ще се измерва, източниците на информация, периодичността на събирането на информация, базовата стойност за отчитане изменението на всеки от индикаторите, както и целевата стойност, която се очаква да бъде достигната до края на периода на действие на плана. При наличие на достатъчно информация и данни на периодична база могат да се определят и междинни стойности на индикаторите по ключови приоритети.

При разработването и прилагането на системата от индикатори за наблюдение и оценка на изпълнението на ПИРO се имат предвид общите индикатори в областта на регионалната политика и за постигане на растеж и заетост чрез структурната помощ на ЕС през периода 2021 -2027 г.


Системата от индикатори за наблюдение на изпълнението на плана, въз основа на събраната обективна информация и данни, отчита напредъка и степента на постигане на целите и приоритетите за развитие на общината по физически и финансови характеристики.

Общоприета практика е винаги да се отделя максималното от общинския бюджет за подобряване условията на живот на гражданите на територията на общината. В последните години финансиране на различни видове дейности се търси предимно чрез проекти по Оперативните програми и Структурните фондове на Европейския съюз и други донорски програми. Наблюдението върху резултатите от реализиране на ПИРО се осъществява посредством: 
• анализ на индикаторите за резултат и количество, които са разписани в проектите с външно или собствено финансиране; 

• анализиране на данни от общински регистри за различните публични услуги, предлагани от общината; 

• набиране на статистическа информация от различни институции и анализ на данните. 

Мерки за осигуряване на информация и публичност на действията по изпълнение на ПИРО.

 Съгласно Закона за регионално развитие и ППЗРР, кметът на общината и Общинският съвет осигуряват информация и публичност на плана за интегрирано развитие на общината в съответствие със своите компетенции. Главната цел на действията за прилагане на принципа за информация и публичност и на принципа за партньорство е да се осигури прозрачност и да се информират заинтересованите страни и участниците в процеса на формирането и прилагането на местната политика за устойчиво развитие, относно очакваните резултати и ползите за местната общност като цяло, както и да се мотивират заинтересованите страни за активно участие в процеса на реализация. 

Мерките за популяризиране на ПИРО и осигуряване на по-широка публичност относно изпълняваните политики /стратегии, програми, планове, проекти и дейности/ с обществено значение включват: 

( постоянно обновяване на официалния интернет сайт на община Чепеларе и актуализиране на информацията за всички приети и действащи стратегически документи – стратегии, планове, програми, както и всички решения на Общински съвет – Чепеларе, касаещи инвестиционните намерения на общината; 

( публикуване на годишните доклади за наблюдение изпълнението на ПИРО, като по този начин се повишава отчетността на изпълнение на плана; 

( засилване на сътрудничеството с местните и регионални медии, включително електронни и печатни издания. Към ефективните методи за популяризиране на предприетите действия се причисляват и презентационните материали и брошури, като се препоръчва такива да бъдат залагани като средство за информация и публичност във всички проекти, които ще се изпълняват през следващия програмен период.

Мерки за постигане на необходимото съответствие на плана за интегрирано развитие със секторните политики, планове и програми на територията на общината

В процеса на разработване на ПИРО са взети предвид всички нормативни изисквания в областта на регионалното развитие, както и определените национални и регионални цели и приоритети за развитието на България. Разработването на ПИРО е съобразено със специфичните условия, ред и изисквания за прилагането на нормативните документи, свързани с управлението на Община Чепеларе, нейното териториално устройство, опазването на околната среда, кадастъра, имотния регистър за територията на общината, всички планове, стратегии, програми и наредби за изпълнение на местната политика за развитие. В допълнение, ПИРО на община Чепеларе е разработен в съответствие с целите на кохезионната политика на ЕС за периода 2021-2027г. и допринася максимално към политика 5 - „Европа по-близо до гражданите чрез насърчаване на устойчивото развитие на градските, селските и крайбрежните райони и на местните инициативи“ и с целите на всички европейски директиви действащи . 

През 2021 г. администрацията на община Чепеларе е разработила, актуализирала и прилага набор от стратегии, планове и програми, които по същество доразвиват и конкретизират идеите и целите на ПИРО на община Чепеларе 2021-2027г. и допринасят за неговата реализация. Тези стратегически, планови и програмни документи са достъпни в официалната страница на общината за ползване от всички заинтересовани страни. Тези документи са:

( Програма за управление на Кмета на община Чепеларе за периода 2019- 2023 г. 

( Програма за енергийна ефективност на Община Чепеларе 2021 – 2026 г.;

·  Дългосрочна програма за насърчаване използването на енергия от възобновяеми източници и биогорива на Община Чепеларе 2021 – 2031 г. 

·  Краткосрочна програма за насърчаване използването на енергия от възобновяеми източници и биогорива на община Чепеларе за периода 2020 – 2023 г. 

·  Общински план за младежта 2021 г.

· Програма за овладяване популацията на безстопанствените кучета на територията на Община Чепеларе 2022 – 2025 година.

· План а действие за общинските концесии

· Годишна програма за управление и разпореждане с имотите общинска собственост през 2021 година.

· Годишна програма за читалищната дейност за 2022 г.

Принцип на партньорство 

В процеса на реализация на ПИРО се прилага принципа на партньорство най-вече в областта на изпълнение на проекти от общинско значение - проекти в сферата на социалните услуги /превенция, младежки дейности/, в спортната инфраструктура, прилагането на мерки за енергийна ефективност и т.н. В цялостния процес на наблюдение и контрол по изпълнението е необходимо да се спазва принципът за партньорство, като участие взимат кметът на общината, общинската администрация, общинският съвет, социалните и икономическите партньори, неправителствените организации и представителите на гражданското общество в общината. Много често отделните заинтересовани страни имат нужда от различен вид информация по различно време. Това налага прилагането на различни подходи за получаване на информация като например провеждане на редовни срещи, съобщения и официални писмени доклади или анкетиране. В процеса на управление на политиките за регионално развитие е необходимо да са включени разнородни по своите интереси и функции заинтересовани страни - институции, неправителствени организации, административни звена, юридически и физически лица, които имат определен интерес във връзка с реализацията на конкретната общинска политика/план. С помощта на партньорството може да се осъществи целенасочено взаимодействие между участниците, което от своя страна ще доведе до успешното развитие на определена дейност. В допълнение, за прилагане на принципа на партньорство е препоръчително засилване на сътрудничеството с местни сдружения с цел увеличаване на гражданското участие в процеса по реализацията на ПИРО и останалите стратегически документи и включване на всички заинтересовани страни чрез организиране на обществени обсъждания, кръгли маси, форуми и други подходящи форми на участие.

Възникнали трудности и тяхното преодоляване в процеса на изготвяне на Годишния доклад за наблюдение на ПИРО на Община Чепеларе за 2021 година.

Наложилата се през 2021 година икономическа криза вследствие на пандемията от Ковид-19, негативните тенденции в икономиката, сред които намаляващ брой икономически субекти, трудова миграция, устойчива безработица и ниските доходи се отразяват безспорно и върху изпълнение на План за интегрирано развитие на община Чепеларе 2021-2027г.  

Като основен проблем при реализацията на заложените в ПИРО приоритети и цели към 2021 г. може да се обособи проточване във времето на етапите на оценяване и договориране на подадените проектни предложения, забавяне с подготовката за еврофондовете за новия планов период, както и забавянето на Плана за възстановяване и устойчивост. 

Трудностите и пречките, възпрепятстващи реализацията на предвидените в мерки, могат да бъдат систематизирани най - общо по следния начин: 

( Липса на свободни финансови средства за успоредно изпълнение на проекти, което води до необходимост от търсене на алтернативни източници на финансови средства; 

( Проблеми, свързани със собствеността върху отделни обекти, което затруднява осъществяването на конкретни инвестиционни проекти върху тези обекти; 

( Липса на механизъм за набиране на актуална статистическа информация за социално-икономическото състояние на общината, както и за събиране на данни за инвестиционните намерения на стопански субекти и неправителствени организации на територията на община Чепеларе;

 ( Приемане на нормативни актове, задължаващи общините да извършват дейности, без да е предвидено ресурсно обезпечение.

6.  ЗАКЛЮЧЕНИЕ 
В заключение и като обобщение може да се отбележи, че ръководството и общинската администрация на община Чепеларе работят по заложените мерки в плана и успешно са се реализирали част от планираните дейности в него.
Продължава да се работи системно за привличане на средства от оперативни програми, национални и други източници самостоятелно или в партньорство. Община Чепеларе притежава богат опит в разработването на проекти, както и административен опит за тяхното управление и отчитане, и това ще продължи да оказва благоприятно влияние и през следващия програмен период. 
През 2021 година Община Чепеларе продължава да работи усилено за развитието и просперитета на общината и местното население, като приоритетно се е работило в направления по подобряване на инфраструктурата, облагородяване на средата и подобряване качеството на живот, както в общинския център, така и в останалите населени места, предоставяне на социални услуги и разширяване обхвата на социалните дейности, подобряване на достъпността на хората с увреждания и други. Въпреки трудностите и проблемите, създали  се  с във връзка с  пандемията от Ковид-19, Община Чепеларе продължи да се развива като целогодишна туристическа дестинация и да утвърждава бранда „Чепеларе – Зеленото сърце на България“ и не само. През 2021 година общината получи и приза „Европейски град на спорта за 2022 година“, което показва и утвърждава усилията на Община Чепеларе за развитие на спорта и спортните дейности, наред с привличането на туристи и повишаване качеството на живот на жителите на общината.

Боран Хаджиев    ……………..…………..

Кмет на Община Чепеларе

